hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu hu en hu hu hu hu hu hu en hu en hu en hu hu hu pl hu hu hu hu hu hu hu sl de hu hu hu en hu
A gyerekszoba kifestése a gyerekeivel együtt | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Általában ha valaki egy új lakásba költözik, a falakat szobafestők lefestették fehérre vagy színesre.  De ha néhány év után újra kell festeni a falat, gyakran magunk végezzük el a munkát. Különösen akkor van ez így, ha csak egy szobát szeretnénk újrafesteni. Ez gyakran a gyerekszoba, mivel a kis művészpalánták hamar felfedezik, hogy a szobájuk fala valójában egy festővászon, ahol kiélhetik a kreativitásukat.
Az igazat megvallva a legjobb, leggyorsabb, legjobb minőségű munkát akkor tudnánk végezni, ha a gyerekszobát egyedül festenénk.  Nyilván ez lenne a legkönnyebb! De mint mindannyian tudjuk, a valóság ezzel szemben az, hogy valószínűleg apró lábak fognak körülöttünk futkározni, miközben festünk.
A gyerekek korától függően gyakran előfordul, hogy ők is szeretnének segíteni kifesteni a szobájukat. Ha Önnek 3–5 év közötti kisgyerekei vannak, könnyen lehet olyan helyzetet teremteni, melyben mindenki jól jár: Ön szemmel tarthatja őket, a gyerekek pedig örömmel vehetnek részt a felnőttes tevékenységben.
Ha Ön laza, adhat nekik egy falrészt, ahová saját maguk festhetnek, vagy megkérheti a gyerekeket, hogy legyenek a segédjei. Adjon nekik egy-egy ecsetet vagy hengert, és hagyja, hadd „alkossanak” a falra; később majd átfestheti. Az is egy lehetőség, hogy Ön mellett festenek ecsettel, míg Ön a hengerrel dolgozik. Fantasztikus, hogy a festés milyen sokáig lefoglalja a gyerekeket! Pillanatnyilag az O25-3 és O13-2 szín nagyon népszerű a gyerekszobában.
Mint minden más esetben is, amikor gyerekekről van szó, türelemre, odafigyelésre és szabályokra lesz szükség. Minden feladat tovább tart, ha a gyerekek is segítenek, ezért legyen türelmes.
A munkát a gyerek nélkül kezdje el.  Így a falak előkészítésére és az első réteg festék felvitelére tud koncentrálni. Amíg a gyereke fest, Ön ne fessen. Ne adja oda nekik az ecsetet vagy hengert úgy, hogy nem felügyeli őket.  Figyeljen rájuk és segítsen nekik.
A festéket Ön öntse a tálcába. Bizonyára tudja, hogy a kisebb gyermekek még nem tudnak ügyesen önteni. Azt se a gyerekek döntsék el, hogy mennyi festék kerüljön a tálcába. Ön önt, a gyerek fest.
Az Ön szerepe szülőként és felügyelőként a minőség ellenőrzése.  Miután a gyerekeknek lehetősége volt a falrészük lefestésére, Ön újrafestheti. A henger nehéz, és a gyerekek nem tudják úgy a falra nyomni, hogy eléggé fedjen a festék. Megengedheti a gyerekének, hogy lefesse a fal egy részét a hengerrel, majd Ön is fesse át.
Mielőtt nekiállnának, hozza meg a szabályokat.  A gyerekeinek oda kell figyelnie, amikor Ön megmutatja, hogyan kell festeni! Ön festheti a fal felső részét, a gyerek pedig az alsó részt. Ügyeljen arra, hogy a gyereke ne tegye le a hengert, és csak a nyelénél fogja meg. Arra is ügyelniük kell, hogy a szobában a falon kívül semmihez ne érjenek hozzá a hengerrel. Ha elkészültek, adják vissza a hengert Önnek. A gyerek a hengert erősen, két kézzel fogja meg. Az egyikkel a nyelét fogja, a másikkal pedig a hengert tartó rudat. Így könnyebben boldogulnak majd vele.
Ha a szoba lefestése után még mindig maradt Önben energia és kreativitás, néhány képet is festhet a falra a gyerekkel, például felhőket. A felhőket nagyon szeretik a gyerekek, és könnyű őket megrajzolni; mivel a felhők alakja szabálytalan, mindegyik valósághű lesz. A fehér felhőket jól kiemeli az B01-3 és O13-2 színárnyalat.
Egy fiatal tinédzserrel a festés még könnyebb és nyugtatóbb tevékenység. Fantasztikus látni, mennyire igyekeznek a gyerekek segíteni, különösen, ha előtte a szín kiválasztásában is részt vettek. Nem fontos követni a hagyományt, és a lányszobát rózsaszínre, a fiúszobát pedig kékre festeni. Egy fehér szoba színes kiegészítőkkel nagyon jól megfelel a lányoknak és a fiúknak is. Ha a gyereke nagyon erős színt választ, megegyezhetnek abban, hogy csak egy falat festenek be ezzel a színnel, a többi fal pedig semlegesebb marad. Ne riadjon meg a divatos Y23-5 és B05-6 színárnyalattól!
Egy tinédzser nagyon örül, ha maga választhatja ki a fal színét a szobájához, és a festés felelőssége is az övé. Jelenleg az R09-5 és N11-5 szín népszerű.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva